cy de su cy cy cy cy fr cy cy cy en cy cy cy cy cy cy cy en es cy sl en cy en cy cy en en
Ysgoloriaethau William Salesbury | Cronfa Genedlaethol William Salesbury
Bydd yr ysgoloriaethau yn cael eu cynnig am y tro cyntaf i fyfyrwyr addysg uwch dan nawdd y Coleg Cymraeg Cenedlaethol ym Medi 2014.
Bydd rhagor o wybodaeth yn y man ynglŷn â sut i wneud cais am Ysgoloriaeth William Salesbury.
Beth yw amcanion y Coleg Cymraeg Cenedlaethol?
Y Coleg Cymraeg Cenedlaethol sy’n gyfrifol am ddatblygu, hyrwyddo a goruchwylio addysg uwch cyfrwng Cymraeg.
Sut mae’r Coleg Cymraeg Cenedlaethol yn gweithredu?
Mae’r Coleg Cymraeg Cenedlaethol yn gyfrifol am ddatblygu addysg cyfrwng Cymraeg yn yr 11 sefydliad addysg uwch a ganlyn, gyda changen o’r Coleg o fewn pob sefydliad:
Prifysgol Cymru Y Drindod Dewi Sant; Prifysgol Aberystwyth; Prifysgol Abertawe ; Prifysgol Bangor, Prifysgol Fetropolitan Caerdydd; Prifysgol Morgannwg; Prifysgol Fetropolitan Abertawe; Prifysgol Caerdydd; Prifysgol Glyndŵr; Prifysgol Cymru, Casnewydd; Y Brifysgol Agored.
Neges Cadeirydd y Bwrdd Cyfarwyddwyr
“Mae’r Coleg Cymraeg Cenedlaethol yn falch iawn fod Cronfa Genedlaethol William Salesbury wedi ei sefydlu. Bydd yr Ymddiriedolaeth annibynnol hon yn gweithio’n agos gyda’r Coleg i ddatblygu cysylltiadau gyda chymunedau lleol ledled Cymru. Edrychwn ymlaen yn frwdfrydig at weithio gyda’r Gronfa i gyflawni ei hamcanion.”
– Yr Athro R. Merfyn Jones
Neges Deon y Coleg
“Gyda chyhoeddi Cynllun Academaidd a Phrosbectws yn gamau allweddol yn natblygiad y Coleg, bydd y Gronfa hon yn gyfle i gefnogwyr addysg cyfrwng Cymraeg ym mhob rhan o Gymru a’r tu hwnt gyfrannu’n ymarferol i’w lwyddiant.”
– Dr Hefin Jones
Am ragor o wybodaeth am y Coleg Cymraeg Cenedlaethol, cysylltwch ag Arwel Lloyd, Y Swyddfa Ganolog, Y Coleg Cymraeg Cenedlaethol, Y Llwyfan, Heol y Coleg, Caerfyrddin SA31 3EQ. Ffôn: 01267 245649 E-bost: a.lloyd@colegcymraeg.ac.uk
I ddod o hyd i gwrs neu i wybod mwy am y Coleg Cymraeg Cenedlaethol, ewch i’w gwefan: www.colegcymraeg.ac.uk
“MYNNWCH DDYSG YN EICH IAITH”